text: Глобалният производител на персонални компютри Lenovo стартира пътуващото шоу Lenovo DO Tour в Източна Европа, което ще премине през девет държави.
  Глобалният производител на персонални компютри Lenovo стартира пътуващото шоу Lenovo DO Tour в Източна Европа, което ще премине през девет държави. С начало на 25 август във Варшава и стигане чак до Анкара на 16 октомври 2011 г., уникален камион на Lenovo ще посети Полша, Чехия, Словакия, Унгария, Сърбия, Румъния, България, Гърция и Турция. По време на турнето Lenovo ще представи последните продукти и технологии на компанията, ще се срещне отблизо с потребителите и ще влезе в пряк контакт с тях. Камионът ще бъде в София на 26 септември на площад "Батенберг".
  Публиката на всяка от локациите ще може да се запознае с най-новите продукти, да получи консултация и съвет и да се възползва от специални оферти в рамките на промоцията. Посетителите ще имат възможността да се насладят на изпълненията на местни "DОers" във всяка от страните – музиканти, изпълнители и т.н., да играят на ексклузивни игри, представящи портфолиото на Lenovo, и да спечелят много подаръци.
  Едновременно с пътуването на шоуто, Lenovo DO Tour може да бъде проследено и онлайн. На адрес www.lenovodotour.com посетителите могат да участват в онлайн конкурса за потребители, които отговарят на профила "DОer". Участниците в състезанието могат да се присъединят към деветте предизвикателства по теми като "Околна среда", "Достъп до технологии", "Забавление", "Изкуство и дизайн", "Представяне и бързина", "Реклама" и други. По един лаптоп Lenovo за всяко едно от 9-те предизвикателства и едноседмично пътуване до Пекин, Китай са наградите, които очакват победителите в конкурса.